b'\n_START_ARTICLE_\nAr\xc5\xabnas Eigirdas\n_START_SECTION_\nBiografija\n_START_PARAGRAPH_\n1976 m. baig\xc4\x97 Vilniaus universiteto Matematikos fakultet\xc4\x85._NEWLINE_1978\xe2\x80\x931990 m. Lietuvos SSR moksl\xc5\xb3 akademijos Filosofijos, sociologijos ir teis\xc4\x97s instituto vyr. in\xc5\xbeinierius programuotojas, laboratorijos ved\xc4\x97jas, mokslinis bendradarbis. 1990\xe2\x80\x931991 m. Valstybin\xc4\x97s komisijos Ryt\xc5\xb3 Lietuvos problemoms nagrin\xc4\x97ti narys, 1991\xe2\x80\x931992 m. Lietuvos Respublikos Vyriausyb\xc4\x97s \xc4\xafgaliotinis \xc5\xa0al\xc4\x8dinink\xc5\xb3 rajonui. 1992\xe2\x80\x931993 m. Seimo narys, neteko mandato, 1993 m. baland\xc5\xbeio m\xc4\x97n. i\xc5\xa1taisius Vyriausiosios rinkim\xc5\xb3 komisijos klaid\xc4\x85._NEWLINE_1994\xe2\x80\x931995 m. V\xc4\xae \xe2\x80\x9eInfostrukt\xc5\xabra\xe2\x80\x9c in\xc5\xbeinierius projektuotojas. 1996\xe2\x80\x931998 m. Valstybin\xc4\x97s dokument\xc5\xb3 technologin\xc4\x97s apsaugos tarnybos prie Finans\xc5\xb3 ministerijos poskyrio vir\xc5\xa1ininkas, Informacijos skyriaus vir\xc5\xa1ininko pavaduotojas. Nuo 1998 m. Valstybin\xc4\x97s mokes\xc4\x8di\xc5\xb3 inspekcijos Duomen\xc5\xb3 valdymo skyriaus vir\xc5\xa1ininko pavaduotojas, vyr. specialistas, Informacini\xc5\xb3 i\xc5\xa1tekli\xc5\xb3 valdymo departamento Vidini\xc5\xb3 informacini\xc5\xb3 i\xc5\xa1tekli\xc5\xb3 k\xc5\xabrimo specialistas._NEWLINE_Nuo 1998 m. Vilniaus universiteto Komunikacijos fakulteto studentams skaito informacin\xc4\x97s veiklos tyrimo metod\xc5\xb3 kurs\xc4\x85._NEWLINE_1979\xe2\x80\x931989 m. TSKP narys. 1989 m. Lietuvos Persitvarkymo S\xc4\x85j\xc5\xabd\xc5\xbeio dalyvis. 1990 m. Lietuvos pilie\xc4\x8di\xc5\xb3 chartijos narys. 1993\xe2\x80\x932012 m. T\xc4\x97vyn\xc4\x97s s\xc4\x85jungos (Lietuvos konservatori\xc5\xb3) narys, 1993\xe2\x80\x931997 m. TS (LK) Naujamies\xc4\x8dio skyriaus pirmininkas, v\xc4\x97liau skyriaus pirmininko pavaduotojas. Nuo 2012 m. Tautinink\xc5\xb3 s\xc4\x85jungos narys, nuo 2013 m. \xe2\x80\x93 Tautinink\xc5\xb3 s\xc4\x85jungos Vilniaus sueigos pirmininkas._NEWLINE_\xc5\xbdmona Dalia, dukros Jon\xc4\x97, R\xc5\xabta, Ugn\xc4\x97.'